Ντραγκολιούμπ Οϊντάνιτς

Ο Ντραγκολιούμπ Οϊντάνιτς (σέρβ: Драгољуб Ојданић) είναι Σέρβος απόστρατος Στρατηγός, πρώην αρχηγός του Γιουγκοσλαβικού Γενικού Επιτελείου την περίοδο 1998-2000, στενός συνεργάτης του Γιουγκοσλάβου Προέδρου Σλόμπονταν Μιλόσεβιτς.

 Βιογραφικό 
Γεννήθηκε στις 1 Ιουνίου 1941 στο Ούζιτσε. Το 1958 εισήχθη στη Γιουγκοσλαβική Στρατιωτική Ακαδημία, από όπου αποφοίτησε το 1964. Ήταν αναπληρωτής διοικητής του 37ου Σώματος στο Ούζιτσε. Στις 20 Απριλίου 1992 προήχθη στη θέση του Υποστράτηγου και ανέλαβε πλέον τη θέση του Διοικητή του Στρατού στο Ουζίτσε. Στον Πόλεμο της Βοσνίας δραστηριοποιήθηκε στην ανατολική Βοσνία.

Το 1998 προήχθη σε Στρατηγό του Γιουγκοσλαβικού Γενικού Επιτελείου και συμμετείχε στον Πόλεμο του Κοσσυφοπεδίου. Ανέλαβε επίσης την Άμυνα της Σερβίας κατά τη διάρκεια των Νατοϊκών βομβαρδισμών το 1999.

Το 2000 μετά το θάνατο του Υπουργού Άμυνας Παύλε Μπουλάτοβιτς ανέλαβε τη θέση του και προήχθη στη θέση του Αρχιστράτηγου του Γιουγκοσλαβικού Στρατού.

Στις 25 Απριλίου 2002 μεταφέρθηκε οικειοθελώς στη Χάγη για να δικαστεί από το Διεθνές Ποινικό Δικαστήριο για την Πρώην Γιουγκοσλαβία με την κατηγορία ότι διέπραξε εγκλήματα πολέμου.Παράταση του τελεσίγραφου προς τους καταζητούμενους από το ICTY αποφάσισε το Βελιγράδι Ο Οϊντάνιτς στο δικαστήριο δήλωσε αθώος.«Αθώος» δήλωσε από τη Χάγη ο τέως αρχηγός του γιουγκοσλαβικού στρατού, Ν.Οϊντάνιτς

Το Μάρτιο του 2006 όταν πέθανε ο πρώην Πρόεδρος Σλόμπονταν Μιλόσεβιτς ο Οϊντάνιτς ζήτησε να παραστεί στην κηδεία του παλιού του φίλου και συνεργάτη.Το ICTY εξετάζει την παρουσία κατηγορουμένων στην κηδεία του Μιλόσεβιτς Τελικά μπόρεσε να παρεβρεθεί.Milosevic buried in his home townΦωτογραφία του Στρατηγού Οϊντάνιτς στην κηδεία του Σλόμπονταν Μιλόσεβιτς

To 2009 το Διεθνές Δικαστήριο της Χάγης του επέβαλε ποινή 15 ετών. Ο σύμβουλος στην προσφυγή του Οϊντάνιτς είναι ο Αμερικανός Πήτερ Ρόμπινσον. Τον Ιανουάριο του 2013, ο Οϊντάνιτς παραδέχθηκε δημοσίως την συμμετοχή του σε εγκλήματα πολέμου κατά των Κοσοβάρων Αλβανών και απέσυρε την προσφυγή κατά της καταδίκης του. Τον Αύγουστο του 2013, ο Οϊντάνιτς αποφυλακίστηκε πρόωρα και από τότε ζει στη Σερβία.Dragoljub Ojdanić granted early release, icty.org; accessed 25 December 2015

Έχει τιμηθεί με το μετάλλιο του Τάγματος της Ελευθερίας. 

 Παραπομπές 

Κατηγορία:Σέρβοι στρατιωτικοί
Κατηγορία:Υπουργοί άμυνας της Σερβίας